Riedmenys

Riedmenys (nuo veiksmažodžio riedėti – „judėti sukantis; važiuoti“) – transporto priemonės, pritaikytos važiuoti bėgių keliu, kurias naudoja geležinkelių transportas. Tai riedamosios transporto priemonės,Riedmenys. Ekalba.lt (tikrinta 2025-04-12). judamasis bėginio transporto inventorius.Riedmenys. Lkz.lt (tikrinta 2025-04-12). Plačiąja prasme riedmenimis vadinami traukiniai ir jų traukiamos transporto priemonės. Pastovus riedmenų tvarkymas, saugojimas ir priežiūra vykdoma depe. Autonominiai riedmenys yra garvežys ir šilumvežis, kadangi jie viduje turi energinio aprūpinimo sistemą – kiti riedmenys priklauso arba nuo autonominių riedmenų, arba nuo elektros tiekimo laidais.

Lietuvos geležinkelių teisės aktai numato, kad riedmenys yra traukos priemonės (lokomotyvai), vagonai, dyzeliniai ir elektriniai traukiniai, automotrisės ir specialieji riedmenys (specialios paskirties mechanizmai).Lietuvos Respublikos geležinkelių transporto kodekso patvirtinimo, įsigaliojimo ir taikymo įstatymas. 2004 m. balandžio 22 d. Nr. IX-2152.Lietuvos Respublikos susisiekimo ministro įsakymas dėl techninio geležinkelių naudojimo nuostatų patvirtinimo. 1996 m. rugsėjo 20 d. Nr. 297. Riedmenų kėbulas gali būti uždaras arba atviras (kai kurių krovininių ir specialiųjų riedmenų), uždarieji kartais būna su šilumine izoliacija (pvz., keleiviniai, krovininiai izoterminiai vagonai). Riedmenys sukabinami į sąstatą sankabomis, dažniausiai automatinėmis.

 Rūšys 

Pagrindinės riedmenų kategorijos:
 Pagal valdymą:
 Traukos riedmenys – juda savarankiškai ir gali traukti kitus riedmenis. Tai lokomotyvas, drezina, variklinis vagonas, anksčiau ir garvežys. Traukos riedmenys turi variklį – vidaus degimo (motorvežis, dyzelinis variklinis vagonas, mechaninė drezina), elektrinį (elektrovežis, elektrinis motorvagonis), turbininį (turbovežis).
 Prikabinamieji riedmenys – juda tik prikabinti prie traukos riedmenų arba dėl gravitacijos. Pagrindinė forma – vagonas.
 Pagal paskirtį:
 Keleiviniai riedmenys – skirti žmonėms pervežti, tarp jų dažniausi keleiviniai vagonai;
 Krovininiai riedmenys – skirti prekėms vežti, dažniausiai tai prekiniai vagonai;
 Specialieji riedmenys – skirti bėgių kelių tiesimo, remonto ir priežiūros darbams, tai įvairios bėginės mašinos ir kranai.

 Lietuvoje 

Pirmieji riedmenys Lietuvoje atsirado apie 1860 m. tiesiant Sankt Peterburgo–Varšuvos geležinkelį. Jie priklausė Rusijos imperijai. Pirmieji nepriklausomos Lietuvos riedmenys buvo išnuomoti iš vokiečių, pasitraukiančių po I pasaulinio karo. Tai įvyko po to, kai 1919 m. liepos 4 d. Lietuva pasirašė sutartį, pagal kurią visi šalyje buvę, bet vokiečiams priklausę geležinkeliai perduoti Lietuvai.Lietuvos sutartys su svetimomis valstybėmis. 1919–1929, t. 1, Kaunas, 1930, p. 6. Iš Lietuvos pusės sutartį pasirašė Vyriausybė, dirbusi Kaune (premjeras Mykolas Sleževičius ir susisiekimo ministras Voldemaras Vytautas Čarneckis), iš vokiečių – Vokietijos vyriausybės įgaliotinis Lietuvoje Cimerlė (Zimmerle) ir karo geležinkelių atstovas inžinierius Kleinmanas. Vadovaujantis šia sutartimi buvo perduoti ne tik geležinkelio ruožai, bet ir nuomojami už nustatytą mokestį riedmenys.

Pirmųjų riedmenų perdavimas įsigaliojo 1919 m. liepos 6 d. ir nors Lietuvai atiteko dėvėti riedmenys, tačiau palaipsniui jų skaičius augo:

 Riedmenų tipas  1919-07-06  1919-08-01  1919-09-06  1920 m.  1927 m. Garvežiai  6  28 (iš jų 6 manevriniai)  35 (iš jų 9 manevriniai)  159 (iš jų 50 siaurojo geležinkelio)  240 (iš jų 77 siaurojo geležinkelio) Keleiviniai vagonai  12 III–IV klasės ir 3 bagažo vagonai  4 I–II klasės, 19 III klasės, 19 IV klasės, 9 bagažo  228 (iš jų 51 siaurojo geležinkelio)  438 (iš jų 102 siaurojo geležinkelio) prekiniai vagonai  57 (21 dengtas ir 36 atviri)  163 dengti, 148 pusvagoniai, 35 platformos  250 dengtų, 168 pusvagoniai, 35 platformos  1588 (iš jų 366 siaurojo geležinkelio)  4481 (iš jų 586 siaurojo geležinkelio)

1922 m. iš Rusijos buvo gauta 34 garvežiai, 101 keleivinis vagonas ir 1903 prekiniai vagonai, kurie turėjo būti pritaikyti europinei vėžei. Per visą tarpukario laikotarpį riedmenų parkas buvo nuolat atnaujinamas, jie buvo gaminami ir Lietuvoje.Kaip kūrėsi ir tobulėjo mūsų geležinkeliai. „Lietuvos aidas“, 1939-07-04, psl. 2.

 Galerija 

 Šaltiniai